recursal/SuperWikiNEXT-32B huggingface dataset:
| Τοχαρικές γλώσσες |
| --- |
| Ομιλούνταν σε: | λεκανοπέδιο του Ταρίμ, Κεντρική Ασία |
| Εξαφάνιση: | 8ος αιώνας |
| Ταξινόμηση: | Ινδοευρωπαϊκή  **Τοχαρικές γλώσσες** |
| Κώδικες γλώσσας |
| ISO 639-1 | - |
| ISO 639-2/B | ine |
| ISO 639-3 | xto (Toch. A), txb (Toch. B) |
| SIL | - |
| Glotto | {{{Glottolog}}} |
| Linguist | {{{Linguist}}} |
|  |

Οι **Τοχαρικές γλώσσες** αποτέλεσαν μια ομάδα δύο γλωσσών (με τα ως τώρα δεδομένα) ινδοευρωπαϊκής προέλευσης. Η ύπαρξή τους ανακαλύφθηκε πρόσφατα, στις αρχές του 20ου αιώνα, όταν αρχαιολόγοι βρήκαν πινακίδες γραμμένες σε αυτές. Οι γλωσσολόγοι διακρίνουν την ομάδα αυτή σε Τοχαρική Α (ή Ανατολική Τοχαρική) και σε Τοχαρική Β (ή Δυτική Τοχαρική) και πιθανότατα ομιλούντο ήδη είτε αυτές είτε ο κοινός τους πρόγονος από τον δεύτερο αιώνα π.Χ. στην περιοχή της Ανατολικής Τουρκμενίας. Τα πρώτα κείμενα στις γλώσσες αυτές που έχουν σωθεί χρονολογούνται από τον έκτο μ.Χ αιώνα και το περιεχόμενό τους αφορά σε μεγάλο βαθμό μεταφράσεις από τα Σανσκριτικά. Η Τοχαρική γραφή αποτελεί μια εκδοχή γειτονικών βόρειων ινδικών συστημάτων γραφής. Η γλώσσα ομιλούνταν στην κεντρική Ασία στη σημερινή επαρχία Ξινγιάνγκ της Κίνας. Τα Τοχαρικά έπαψαν να μιλιούνται ίσως μετά το 840 μ.Χ, κάτω από την πίεση της μετανάστευσης των Ουιγούρων.

Γλωσσικά Χαρακτηριστικά
-----------------------

Τα Τοχαρικά δεν συνδέονται άμεσα με τις γειτονικές ινδοευρωπαϊκές γλώσσες, γεγονός που εγείρει ερωτήματα για την προέλευση των ομιλητών της. Για παράδειγμα, τα Τοχαρικά ανήκουν στις λεγόμενες κέντουμ γλώσσες, οι οποίες παραδοσιακά συνδέονται με τις δυτικές ινδοευρωπαϊκές γλώσσες, εν αντιθέσει με τις σάτεμ γλώσσες, οι οποίες συνδέονται με τις ινδοϊρανικές γλώσσες. Η ανακάλυψη των Τοχαρικών γλωσσών οδήγησε ορισμένους στο να αμφισβητήσουν την ορθότητα αυτής της διάκρισης των ινδοευρωπαϊκών γλωσσών σε σάτεμ και κέντουμ. Ορισμένοι γλωσσολόγοι εντοπίζουν ιδιαίτερες ομοιότητες στην φωνολογική εξέλιξη μεταξύ Ελληνικών και Τοχαρικών (π.χ. ρίζα \*likw-, τοχ. lip- ελλ. στον αόριστο β' λιπ-). Ως προς την μορφολογία των ουσιαστικών, τα Τοχαρικά έχουν τα χαρακτηριστικά συγκολλητικών γλωσσών, γεγονός που πιθανότατα οφείλεται στην γειτνίαση με τουρκικές γλώσσες.

Παραπομπές
----------

1. ↑  Indogermanische Sprachwissenschaft - M.Meier Brügger, σελ.23

Εξωτερικοί σύνδεσμοι
--------------------

* Everything you always wanted to know about Tocharian by Mark Dickens

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85135845
* GND: 4060289-8
* BNF: cb119510066 (data)
* NDL: 00573169
* NKC: ph126675

 |

 |
Ο **Σαμσού Ιλουνά** (1792 - 1712 π.χ.) ήταν ο έβδομος βασιλιάς της πρώτης Αμορρίτικης δυναστείας της Βαβυλώνας (1750 - 1712 π.χ.). Γιος και διάδοχος του Χαμουραμπί του κορυφαίου Βαβυλώνιου βασιλιά και νομοθέτη ο οποίος είχε καταφέρει να κατακτήσει ολόκληρη την Μεσοποταμία αλλά δεν είχε προλάβει να ενσωματώσει όλους τους κατακτημένους λαούς στο βασίλειο της Βαβυλώνας. Το αποτέλεσμα ήταν μετά τον θάνατο του να επαναστατήσουν, και να διαλυθεί με μεγάλη ευκολία η αυτοκρατορία του Χαμουραμπί η Ασσυρία και το Ελάμ ήταν οι πρώτες περιοχές που κήρυξαν την ανεξαρτησία τους παρά τους σκληρούς αγώνες του Σαμσού Ιλουνά. Τον ένατο χρόνο της βασιλείας του (1741 π.χ.) ένας τυχοδιώκτης με το όνομα Ριμ Σιν Β' επαναστάτησε στην περιοχή της Λάρσα κηρύσσοντας την ανεξαρτησία του. Για 4 χρόνια πολέμησε σκληρά μαζί του τελικά όταν καταλήφθηκε η επανάσταση συνελήφθη και εκτελέστηκε μαζί με όλους τους συνεργάτες του. Συμπεριφέρθηκε βίαια στους επαναστάτες κατέστρεψε τις πόλεις της Ουρ και της Ουρούκ γκρεμίζοντας τα τείχη και καίγοντας τους περισσότερους από τους ναούς τους. Αργότερα λεηλάτησε το Ελάμ κλέβοντας ένα άγαλμα της Ινάνα.
Αργότερα ένας νέος σφετεριστής ο Ιλουμά Ιλού με την δικαιολογία ότι είναι απόγονος του Νταμίγκ Ιλισού τού τελευταίου βασιλιά τής Ισίν κήρυξε την ανεξαρτησία του από τη Βαβυλώνα. Ο Σαμσού Ιλουνά σε δύο εκστρατείες εναντίον του ηττήθηκε με αυτό τον τρόπο ο Ιλουμά Ιλού κατάφερε κερδίζοντας την ανεξαρτησία της νότιας Σουμερίας και της Νιππούρ να ιδρύσει την δεύτερη δυναστεία της Βαβυλώνας ή **πρώτη δυναστεία της Ζελάντ** (νότιας Βαβυλώνας). Ακολούθησε η επανάσταση και η ανεξαρτησία από την Ασσυρία και το Ελάμ το βασίλειο του Σαμσού Ιλουνά συρρικνώθηκε σημαντικά, οι περισσότερες κατακτήσεις του πατέρα του Χαμουραμπί χάθηκαν, το μόνο που κατάφερε στα τέλη της βασιλείας τους ήταν να συντρίψει τους Κασσίτες όταν έκαναν εισβολή στην Βαβυλώνα (1715 π.χ.)

Εξωτερικοί σύνδεσμοι
--------------------

* Πολυμέσα σχετικά με το θέμα  Samsu-iluna στο Wikimedia Commons

  



|  |  |  |
| --- | --- | --- |
| Προκάτοχος:**Χαμουραμπί** | **Βασιλιάς της Βαβυλώνας1750–1712** | Διάδοχος:**Αμπί Εσού** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4487151247994344270008
* GND: 1147230145

 |

 |
Χιονάνθρωπος στη Γερμανία* 
* 

Ο **χιονάνθρωπος** είναι ανθρωπομορφικό γλυπτό από χιόνι. Φτιάχνεται τον χειμώνα, συνήθως από παιδιά. Αποτελείται συχνά από τρεις σφαίρες χιονιού, τοποθετημένες η μία πάνω στην άλλη, ενώ δεν λείπουν και προσθήκες χαρακτηριστικών με υλικά άλλα εκτός από χιόνι, όπως καρότο, ξύλο ή κάρβουνο. Πιθανή είναι επίσης η προσθήκη ρουχισμού, όπως καπέλα, σκούφοι, κουμπιά και κασκόλ. Οι χιονάνθρωποι συνήθως έχουν περιορισμένη διάρκεια ζωής, καθώς λιώνουν με την άνοδο της θερμοκρασίας και τη βελτίωση των καιρικών συνθηκών. Πολλές φορές τα παιδιά κάνουν αγώνες για τον ψηλότερο χιονάνθρωπο. Είναι γύρω στο 1,5 μέτρο συνήθως.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χιονάνθρωπος** |

Φτιάχνοντας χιονάνθρωπο στον κήπο του σπιτιού
Η **υφηγεσία** (*Habilitation*) ή «διατριβή για υφηγεσία» ή «διατριβή επί υφηγεσία» είναι είδος μεταδιδακτορικού και αποτελεί απαραίτητη προϋπόθεση για να λάβει κάποιος την πανεπιστημιακή βαθμίδα του Privatdozent (υφηγητής) σε μερικές ευρωπαϊκές χώρες, όπως π.χ. η Γερμανία. Η έναρξη της υφηγεσίας μπορεί να γίνει μόνο μετά την επιτυχή ολοκλήρωση της διδακτορικής διατριβής. Για την ολοκλήρωση της υφηγεσίας ο υποψήφιος είναι υποχρεωμένος να επιδείξει εκτεταμένο ερευνητικό έργο σε ένα συγκεκριμένο ερευνητικό πεδίο της ειδικότητας του. Εκτός της συγγραφής πρωτότυπων δημοσιεύσεων (ανάλογα με το πανεπιστήμιο τουλάχιστον 6 σαν πρώτος/τελευταίος συγγραφέας και 15 συνολικά) απαιτείται και η συγγραφή μονογραφίας (*Habilitationsschrift*) βασισμένη στο συνολικό ερευνητικό έργο. Μεγάλο βάρος δίδεται επίσης στο διδακτικό έργο και την εκπαιδευτική καταλληλότητα του υποψηφίου. Ενεργή διδασκαλία τουλάχιστον 4 εξαμήνων και παρακολούθηση σειράς σεμιναρίων με θέμα την πανεπιστημιακή Διδακτική αποτελούν προϋπόθεση για αποπεράτωση της υφηγεσίας.

Μετά την ολοκλήρωση των απαιτούμενων επιδόσεων συγκροτείται τριμελής επιτροπή τακτικών καθηγητών (*Fachmentorat*) που αξιολογούν το έργο του υποψηφίου. Σε περίπτωση θετικής κρίσης επιλέγονται δυο τακτικοί καθηγητές (*Gutachter*) εκ των οποίων τουλάχιστον ένας είναι από εξωτερικό πανεπιστήμιο και οι οποίοι συντάσσουν μια πραγματογνωμοσύνη/αξιολόγηση του έργου του υποψηφίου. Στη συνέχεια ακολουθεί προφορική εξέταση του υποψηφίου από το επιστημονικό συμβούλιο των καθηγητών της Σχολής και σε περίπτωση θετικής αξιολόγησης δίδεται στο υποψήφιο το «δικαίωμα Διδασκαλίας» (*Lehrbefähigung*) και ο τίτλος Dr. med. Habil. Εάν στη συνέχεια αποφασιστεί η πρόσληψη του υποψηφίου στο πανεπιστήμιο, αυτός παραδίδει μια πανηγυρική ομιλία στους φοιτητές (*Antrittsvorlesung*) και ανακηρύσσεται σε Privatdozent. Υποχρέωση για τη διατήρηση της ιδιότητας αυτής είναι μεταξύ άλλων και η παράδοση τουλάχιστον 2 διδακτικών ωρών τη βδομάδα.

Η αντιστοίχιση του Privatdozent με τις ελληνικές καθηγητικές βαθμίδες (επίκουρος, αναπληρωτής, τακτικός καθηγητής) δεν είναι εύκολη. Κάποιοι υποστηρίζουν ότι αντιστοιχεί στη βαθμίδα του επίκουρου καθηγητή, καθώς είναι η πρώτη πανεπιστημιακή βαθμίδα. Κατ' άλλους συσχετίζεται με τον αναπληρωτή καθηγητή, καθώς η επόμενη πανεπιστημιακή βαθμίδα είναι αυτή του τακτικού καθηγητή. Εναλλακτικά, έχει δημιουργηθεί τα τελευταία χρόνια ο θεσμός του "Junior Professor" που αποτελεί μια θέση καθηγητή με τριετές συμβόλαιο που μπορεί να ανανεωθεί για μία φορά (άλλα 3 χρόνια) και οδηγεί μετά από 6 χρόνια στη θέση του τακτικού καθηγητή.

Παραπομπές
----------

1. ↑  Deinzer, Renate (2007). *"Allgemeine Grundlagen wissenschaftlichen Arbeitens in der Medizin: Ein Leitfaden für die empirische Promotion und Habilitation"; Renate Deinzer, Kohlhammer Verlag*. Germany. σελ. 50-100. ISBN 978-3-17-018447-3.
2. ↑  «Bayerisches Hochschulgesetz».
3. ↑  «Habilitation und ausserplanmaessige Professur».
4. ↑  «Junior Professors on the Rise».

Πηγές
-----

* 
* 
* 
*
Τοπίο με κυνηγούς. Accademia ligustica di Belle Arti, Γένοβα
Ο **Φρανς Μπουλς** (φλαμανδικά: **Frans Boels**, περ. 1555 Μέχελεν - 1596 Αμβέρσα ήταν Φλαμανδός ζωγράφος και σχεδιαστής, ο οποίος δραστηριοποιήθηκε στην Ολλανδική Δημοκρατία κατά τα τελευταία χρόνια της ζωής του. Είναι κυρίως γνωστός ως ζωγράφος τοπίων.

Βίος
----

Δεν είναι πολλά στοιχεία γνωστά ούτε για τη ζωή του ούτε για τη σταδιοδρομία του. Γεννήθηκε στο Μέχελεν και ήταν μαθητής και θετός γιος του Χανς Μπολ, επιτυχημένου και πολύπλευρου τοπιογράφου και σχεδιαστή. Δραστηριοποιήθηκε στην Αμβέρσα μεταξύ 1572 και 1584 και στη συνέχεια μετακόμισε στο Άμστερνταμ όπου καταγράφεται από το 1584 ως το 1596. Πιθανότατα έφυγε με τον πατριό του, Χανς Μπολ, ο οποίος διέφυγε από τη νότια Ολλανδία για θρησκευτικούς λόγους. Το 1593 ο Ολλανδός χαράκτης Χέντρικ Χόλτσιους (Hendrik Goltzius) έφτιαξε ένα πορτρέτο του Χανς Μπολ, το οποίο αφιέρωσε, ως ένδειξη φιλίας, στον θετό γιο του Μπολ, Φρανς Μπουλς.

Ο βιογράφος Κάρελ φαν Μάντερ αναφέρει στο *Schilder-boeck* (= βιβλίο των ζωγράφων), 1604, ότι ο Φρανς Μπουλς ήταν πολύ καλός στο να ζωγραφίζει μικρογραφίες τοπίων. Ο Μπουλς είναι πράγματι γνωστός για τα τοπία του, τα οποία ζωγράφιζε με τέμπερα (γκουάς) στο ύφος και την ποιότητα που τα ζωγράφιζε ο δάσκαλός του Χανς Μπολ. Μερικές από τις δημιουργίες του παλαιότερα είχαν αποδοθεί στον Μπολ. Το 1588 ο Φρανς Μπουλς δημιούργησε πολλά τοπία με τον γενικό τίτλο "Ορεινά τοπία με μυθολογικές μορφές".

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. ↑  (Ολλανδικά) *RKDartists*. rkd.nl/explore/artists/9667. Ανακτήθηκε στις 23  Αυγούστου 2017.
2. 1 2  «Frans Boels». *Biografisch Portaal*. 15369007.
3. 1 2  (Αγγλικά) *ECARTICO*. 1095. Ανακτήθηκε στις 9  Οκτωβρίου 2017.
4. ↑  (Ολλανδικά) *RKDartists*. 9667. Ανακτήθηκε στις 9  Οκτωβρίου 2017.
5. ↑  rkd.nl/explore/artists/9667. Ανακτήθηκε στις 15  Οκτωβρίου 2016.
6. ↑  (Αγγλικά) *Union List of Artist Names*. 13  Νοεμβρίου 2017. 500017853. Ανακτήθηκε στις 9  Μαΐου 2022.
7. ↑  Frans Boels[*νεκρός σύνδεσμος*] at the Netherlands Institute for Art History (Ολλανδικά)
8. ↑  Reginald Howard Wilenski, ‘’Flemish Painters: 1430-1830’’, Viking Press, 1960, p. 186
9. ↑  Πορτρέτο του καλλιτέχνη Χανς Μπολ από τον Χέντρικ Χόλτσιους, Βρετανικό Μουσείο
10. ↑  Karel van Mander, Het Schilder-boeck στο Google Books
11. ↑  Frans Boels, Κυνηγός ελαφιών σε δασώδες τοπίο, στον οίκο Bonhams
12. ↑  Reginald Howard Wilenski, ‘’Flemish Painters: 1430-1830’’, Viking Press, 1960, p. 187

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φρανς Μπουλς** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95790713
* BPN: 15369007
* ULAN: 500017853
* RKD: 9667

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Η **Φραγκίσκη**, γαλλ. Françoise d'Amboise (9 Μαΐου 1427 - 4 Νοεμβρίου 1485) από τον Οίκο του Αμπουάζ ήταν Γαλλίδα Ρωμαιο-Καθολική, που ανακηρύχθηκε *ευλογημένη*. Ήταν κόρη επισκόπου και καρδιναλίου και με τον γάμο της έγινε δούκισσα της Βρετάνης.

Βιογραφία
---------

Ήταν κόρη του Λουδοβίκου του Αμπουάζ (απεβ. 1511) πρίγκιπα του Ταλμόν και υποκόμη του Τουάρ και της Λουίζας-Μαρίας ντε Ριέ. Για να διαφύγει από τη βία της εποχής της, πήγε με τη μητέρα της στην Αυλή της Βρετάνης, όπου διέμεινε στο Βανν και μετά στη Νάντη. Στην ηλικία των 3 ετών μνηστεύθηκε με τον Πέτρο, δευτερότοκο γιο του Ιωάννη Ε΄ δούκα της Βρετάνης, για πολιτικούς λόγους. Τον παντρεύτηκε στα 15 έτη της, το 1442.

Το 1450, έπειτα από το απροσδόκητο τέλος του Φραγκίσκου Α΄ δούκα της Βρετάνης (μεγαλύτερου αδελφού του Πέτρου), τον διαδέχθηκε ο σύζυγός της ως Πέτρος Β΄. Η Φραγκίσκη είχε μία διακριτική ζωή, αλλά και ενεργή συμμετοχή στη διακυβέρνηση της Βρετάνης: βοηθούσε τους φτωχούς και τους ασθενείς. Είχε επίσης μία ισχυρή αίσθηση δικαιοσύνης. Αφού ο σύζυγός της ασθένησε και απεβίωσε το 1457, η Φραγκίσκη ήλθε σε διαμάχη με τον Λουδοβίκο ΙΑ΄ της Γαλλίας, που ήθελε να τη νυμφευτεί. Ήταν χήρα, χωρίς παιδιά· ίδρυσε, μαζί με τον Ζαν Σορέτ, το πρώτο μοναστήρι των Καρμηλιτών στη Γαλλία το 1463.

Έλαβε τον μοναστικό πέπλο και έγινε μοναχή το 1468, όταν εισήλθε στη μονή των *Τριών Μαριών* στο Βανν. Απεβίωσε στη Νάντη 58 ετών, στο μοναστήρι των Καρμηλιτών μοναζουσών. Το 1863 αγιοποιήθηκε από τον πάπα Πίο Θ΄.

Οικογένεια
----------

Παντρεύτηκε το 1442 τον Πέτρο Β΄ των Ντρε-Μονφόρ δούκα της Βρετάνης. Δεν απέκτησαν απογόνους.

Αναφορές σε πηγές
-----------------

1. 1 2 3 4 5 6 7 8  *GCatholic.org*. 68735. Ανακτήθηκε στις 8  Μαΐου 2022.

Πηγές
-----

* Eugène Lafolye, Compte des dépenses de Françoise d'Amboise, Editeur Vannes, 1889.
* J.-L. Chalnel, Histoire de la Touraine, 1841, tome IV.
* Zimmerman, Benedict (1909). "Bl. Frances d'Amboise". In Herbermann, Charles (ed.). Catholic Encyclopedia. 6. New York: Robert Appleton Company.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 43279719
* LCCN: n85182275
* ISNI: 0000 0000 2494 3522
* SUDOC: 151024758
* BNF: cb132291672 (data)
* BNE: XX826148

 |

 |
Η **Uniper SE** είναι εταιρεία που δραστηριοποιείται στον κάδο της ενέργειας με έδρα το Ντύσσελντορφ της Γερμανίας. Δημιουργήθηκε με το διαχωρισμό των περιουσιακών στοιχείων ορυκτών καυσίμων της E.ON σε μια ξεχωριστή εταιρεία που άρχισε να λειτουργεί την 1η Ιανουαρίου 2016. Από τον Μάρτιο του 2020, η Uniper ανήκει κατά πλειοψηφία στον φινλανδικό ενεργειακό όμιλο Fortum και έχει μερίδια σε τρεις πυρηνικούς σταθμούς στη Φινλανδία και τη Σουηδία.

Απασχολεί περίπου 11.800 εργαζομένους σε περισσότερες από 40 χώρες. Τα κεντρικά γραφεία της βρίσκονται στο Ντίσελντορφ.  Περίπου το ένα τρίτο των εργαζομένων εργάζεται στη Γερμανία.

Παραπομπές
----------

1. ↑  «Bundesregierung verständigt sich auf finanzielle Unterstützung für Uniper und kündigt weitere Entlastungen an». 22  Ιουλίου 2022. Ανακτήθηκε στις 23  Ιουλίου 2022.
2. 1 2  *Das Vier-Euro-Argument*. 2017. σελ. 20.
*Arban est recueilli par des pécheurs Italiens (1846)* – Ο Αρμπάν διασωζόμενος από Ιταλούς ψαράδες (1846), από σειρά καρτών στη Βιβλιοθήκη του Κογκρέσου
Ο **Φρανσίσκ Αρμπάν** (γαλλικά: Francisque Arban‎), η αλλιώς **Φραντσέσκο Αρμπάν ντι Λιονέ** (ιταλικά: Francesco Arban di Lione‎, 1815 – *εξαφάνιση* 7 Οκτωβρίου 1849), ήταν Γάλλος αεροναυτικός. Το 1849, έγινε ο πρώτος άνθρωπος που διέσχισε τις Άλπεις με αερόστατο, κάτι που δεν επανελήφθη μέχρι το 1924. Εξαφανίστηκε στη Μεσόγειο το 1849.

Ο Αρμπάν γεννήθηκε στη Λυών, και ήταν ένα από τα δέκα παιδιά του τεχνίτη Σιμόν Αρμπάν. Ο μικρότερος αδερφός του ήταν ο κορνετίστας Ζαν-Μπατίστ Αρμπάν.

Πραγματοποίησε αρκετές πτήσεις με αερόστατα ξεκινώντας από το 1832, αλλά κυρίως στην Ιταλία την περίοδο μεταξύ 1845 και 1849. Πραγματοποίησε τη δωδέκατη πτήση του από τη Ρώμη τον Απρίλιο του 1846, και διασώθηκε από τη θάλασσα κατά τη διάρκεια πτήσης του από την Τεργέστη αργότερα το ίδιο έτος.

Είναι περισσότερο γνωστός για την πτήση του με αερόστατο υδρογόνου το 1849, στην οποία διέσχισε τις Άλπεις πετώντας από τη Μασσαλία στο Τορίνο. Αναχώρησε από το Σατέ-ντε-Φλερ στις 18:30 της 2ας Σεπτεμβρίου 1849 και ανυψώθηκε σε ύψος 4.000 μέτρων (13.000 πόδια) πάνω από το Μασίφ ντε λ'Εστερέλ. Πέρασε από το Μόντε Βίζο στις Κοττιανές Άλπεις στις 1:30 της 3ης Σεπτεμβρίου, νότια του Μον Μπλαν σε ύψος περίπου 4.600 μέτρων (15.000 πόδια) και προσγειώθηκε στις 2:30 της 3ης Σεπτεμβρίου σε φάρμα στον οικισμό Πιον Πόρτε, 6,4 χιλιόμετρα δυτικά του Τορίνου.

Απογειώθηκε από τη Βαρκελώνη στις 7 Οκτωβρίου 1849, αλλά το αερόστατό του έσκασε πάνω από τη Μεσόγειο. Εξαφανίστηκε χωρίς να βρεθούν ίχνη του και εικάζεται πως πέθανε μετά από λίγο.

Παραπομπές
----------

1. ↑  Darnall, Diane Thomas (1989). *The challengers: a century of ballooning*. USA: Hunter Pub. Co. σελ. 155.
2. 1 2  *Ballooning*. USA: Balloon Federation of America. 1998. σελ. 36.

Βιβλιογραφία
------------

* Francisque Arban, aéronaute français, Βιβλιοθήκη του Κογκρέσου
* Francesco Arban di Lione, Βιβλιοθήκη του Κογκρέσου
* Francisque Arban, French balloonist, Science Photo Library
* Francisque Arban Αρχειοθετήθηκε 2017-11-06 στο Wayback Machine.
Την εποχή της Τουρκοκρατίας λειτούργησαν μια σειρά από σχολές με αντικείμενό τους την ελληνική γλώσσα αλλά και γενικότερα τις επιστήμες και τη γενική παιδεία, οι οποίες και ονομάστηκαν **Φροντιστήρια**, ένα εκ των οποίων ήταν και το **Ελληνικόν Φροντιστήριον της Χερσώνος**. Από τα φροντιστήρια αυτά αποφοιτούσαν, μεταξύ άλλων, εκείνοι που στη συνέχεια δίδασκαν κατ' οίκον ή σε κοινοτικά σχολεία τους Έλληνες μαθητές -δηλαδή οι δημοδιδάσκαλοι της εποχής εκείνης.

Ίδρυση
------

Το **Ελληνικόν Φροντιστήριον της Χερσώνος** ιδρύθηκε το 1785 από τον Ηλία Κανδύλη, που προηγουμένως είχε αναλάβει σχολάρχης στο Ελληνικόν Φροντιστήριον της Τραπεζούντος. Διώχθηκε όμως από τις τουρκικές αρχές της πόλης του και κατέφυγε στην Χερσώνα -μετά τις διαδοχικές ήττες της η Τουρκία τότε άρχισε να σκληραίνει τη στάση της προς τις εθνικές μειονότητες. Στη Χερσώνα ο Κανδύλης ίδρυσε αμέσως ένα εκπαιδευτικό ίδρυμα παρόμοιο με της Τραπεζούντος. Εκεί δίδαξε (σε Έλληνες και Ποντίους) κατά διαστήματα και ο ίδιος μέχρι το 1802. Στη διδασκαλία τον διαδέχθηκαν οι μαθητές του Θεόδωρος Τραπεζούντιος και Γεώργιος Στρατηγόπουλος Πελοποννήσιος. Ανάμεσα σε αυτά που διδάσκονταν εκεί τα παιδιά και οι έφηβοι -ίσως και μεγαλύτεροι- εικάζεται ότι ήσαν τα μαθήματα που διδάσκονταν και στην Τραπεζούντα, το φροντιστήριο της οποίας προσπάθησε να μεταφέρει στην Χερσώνα ο Κανδύλης. Τα μαθήματα αυτά (στην Τραπεζούντα) την εποχή που έφυγε από εκεί ο Κανδύλης ήταν τα αρχαία ελληνικά, τα θεολογικά κείμενα, καθώς και στοιχεία Ιατρικής και Γεωγραφίας

Παραπομπές
----------

1. ↑  Μεγάλη Ελληνική Εγκυκλοπαίδεια του Παύλου Δρανδάκη
2. ↑  Κυριακίδης Επαμεινώνδας: «Βιογραφίαι των εκ Τραπεζούντος από της αλώσεως μέχρις ημών ακμασάντων λογίων, μετά σχεδιάσματος ιστορικού του Φροντιστηρίου των Τραπεζούντίων», Αθήναι 1897

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Νεοελληνικός Διαφωτισμός |
| --- |
|  |
| Δημοσιεύσεις | 
* *Γεωγραφία νεωτερική*
* *Ελληνική Νομαρχία*
* *Εφημερίς*
* *Ερμής ο Λόγιος*
* *Χάρτα του Ρήγα*
* *Καλλιόπη*
 |  |
|  |
| Ακαδημίες | 
* Στην **Οθωμανική Αυτοκρατορία:** Αθωνιάδα Ακαδημία
* Ακαδημία Κυδωνιών
* Ευαγγελική Σχολή Σμύρνης
* Καπλάνειος Σχολή
* Μαρούτσιος Σχολή
* Νέα Ακαδημία Μοσχοπόλεως
* Μεγάλη του Γένους Σχολή
* Φιλολογικό Γυμνάσιο Σμύρνης

* Στη **διασπορά:** Φλαγγινιανό φροντιστήριο
* Αυθεντική Ακαδημία Βουκουρεστίου
* Αυθεντική Ακαδημία Ιασίου
 |
|  |
| Εκπρόσωποι | 
* Μεθόδιος Ανθρακίτης
* Νεόφυτος Δούκας
* Θεόκλητος Φαρμακίδης
* Ρήγας Βελεστινλής
* Άνθιμος Γαζής
* Θεόφιλος Καΐρης
* Δημήτριος Καταρτζής
* Θεόδωρος Καβαλιώτης
* Κωνσταντίνος Κούμας
* Γρηγόριος Κωνσταντάς
* Μηνάς Μηνωίδης
* Αδαμάντιος Κοραής
* Βενιαμίν Λέσβιος
* Ιώσηπος Μοισιόδακας
* Δανιήλ Φιλιππίδης
* Αθανάσιος Ψαλίδας
* Αθανάσιος Σταγειρίτης
* Νικηφόρος Θεοτόκης
* Ευγένιος Βούλγαρης
 |

 |
Η **Τούλα Λημναίου** (γεννημένη το 1963 στην Αθήνα) είναι Ελληνίδα χορογράφος, ερμηνεύτρια και μαζί με τον συνθέτη Ralf R. Ollertz, καλλιτεχνική διευθύντρια του cie. toula limnaios, μία εταιρία χορού με έδρα το Halle Tanzbuehne στο Βερολίνο.

Βιογραφία
---------

Αφού ολοκλήρωσε τις σπουδές της στον κλασικό και μοντέρνο χορό, την τεχνική M. Alexander και Laban, τη μουσική και την εκπαίδευση χορού, εργάστηκε ως χορεύτρια με τους Claudio Bernardo και Régine Chopinot και ως βοηθός με τον Pierre Droulers. Η Λημναίου έλαβε περαιτέρω εκπαίδευση στο Πανεπιστήμιο Τεχνών Folkwang (εκείνη την εποχή: Πανεπιστήμιο Folkwagen), όπου σπούδασε μαζί με τις Susanne Linke, Malou Airaudo, Jean Cébron, Lutz Förster και Dominique Mercy. Σύντομα έγινε μέλος του Folkwang Dance Studio υπό την καλλιτεχνική διεύθυνση της Pina Bausch. Η Λημναίου έγινε γνωστή εκτελώντας ζωντανά αυτοσχεδιασμούς των *Duo Landscapes*, που ίδρυσε μαζί με τους μουσικούς Conny Bauer και Peter Kowald. Το 1996 ίδρυσε το cie. toula limaios, μία σύγχρονη εταιρία χορού που έφερε τη χορογραφική της τέχνη σε σκηνές σε όλον τον κόσμο, όπως την Αφρική, το Βέλγιο, τη Βραζιλία, τη Γερμανία, τη Λιθουανία, τη Λετονία, τη Δανία, τον Ισημερινός, τη Γαλλία, την Ιρλανδία, την Ισπανία, την Ιταλία, την Αυστρία, την Πολωνία, τη Βενεζουέλα κ.λπ.

Εκτός από τη διαχείριση του συνόλου της, η Λημναίου εργάζεται ως επισκέπτρια χορογράφος στο Θέατρο Όσναμπρουκ και στο Πανεπιστήμιο Παραστατικών Τεχνών της Φρανκφούρτης. Μεταξύ 2007 και 2008 ήταν επισκέπτρια καθηγήτρια στην Ακαδημία Δραματικών Τεχνών Ernst Busch στο Βερολίνο.

Η Τούλα Λιμναίου είναι μία από τις πιο επιφανείς μορφές της γερμανικής χορευτικής σκηνής.

Βιβλιογραφικές αναφορές
-----------------------

* *Der Tagesspiegel* (The Daily Mirror), ένα ειδικό τεύχος για το *βραβείο George Tabori Theatre 2012*, The Fund for Performing Arts, 16. - 23.05.2012.
* Elisabeth Nehring: *Mehr Schärfe und Radikalität. Αρχειοθετήθηκε 2015-02-18 στο Wayback Machine.* Σε: *Berliner Zeitung*, Kultur, 05.08.2013.
* Sandra Luzina: *Evolution im Zeitraffer.* Σε: *Der Tagesspiegel*, Kultur, 05.08.2013.
* Karin Schmidt-Feister: *Das Brennen unter der Haut στο: Neues Deutschland, Βερολίνο - Kultur, 08.08.2013.*
* Mareen Ledebur: *Ich glaube nicht an ein Nomadenleben.* Σε: *taz. die tageszeitung*, Kultur, 01.08.2013.
* Tanz-Journal, τεύχη 4-6, Kieser Verlag, München, 2005.
* The Beckett Circle, Τόμοι 17–26, σελ. 9, Samuel Beckett Society, 2001.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τούλα Λημναίου** |

* Αρχική σελίδα Cie. Toula limnaios
* Goethe-Institut / 50 χορογράφοι
* HALLE-TANZBÜHNE ΒΕΡΟΛΙΝΟ

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 7677154260578824480008
* LCCN: nr99025705
* ISNI: 0000 0000 4808 5147
* GND: 1198911123

 |

 |
Μια εφαρμογή έχει σχεδιαστεί για να λειτουργεί σε μια φορητή συσκευή όπως ένα έξυπνο τηλέφωνο, μια ταμπλέτα ή ένα έξυπνο ρολόι. Αρχικά οι εφαρμογές προορίζονταν ως συμπληρώματα της παραγωγικότητας, καθώς οι πρώτες εφαρμογές παρείχαν υπηρεσίες ηλεκτρονικού ταχυδρομείου, ημερολογίων και επικοινωνιακών βάσεων δεδομένων. Η ζήτηση του κοινού για εφαρμογές επέκτεινε το πεδίο εφαρμογής τους και σε άλλους τομείς, όπως: παιχνίδια, αυτοματισμοί εργοστασίων, εφαρμογές γεωεντοπισμού και υπηρεσίες βασισμένες στην τοποθεσία, αγοράς εισιτηρίων. Σήμερα υπάρχουν εκατομμύρια διαθέσιμες εφαρμογές. Οι εφαρμογές κατεβάζονται συνήθως από πλατφόρμες διανομής εφαρμογών όπως οι App Store (iOS) ή Google Play Store. Ορισμένες εφαρμογές διατίθενται δωρεάν, ενώ άλλες διατίθενται επί πληρωμή, όπου το κέρδος μοιράζεται μεταξύ δημιουργού και πλατφόρμας διανομής. Συχνά οι εφαρμογές κινητών έρχονται σε αντίθεση με τις εφαρμογές επιτραπέζιου υπολογιστή, οι οποίες έχουν σχεδιαστεί για επιτραπέζιους υπολογιστές. Επίσης έρχονται σε αντίθεση με τις διαδικτυακές εφαρμογές οι οποίες έχουν σχεδιαστεί ώστε να λειτουργούν στον φυλλομετρητή για κινητά και όχι άμεσα στην κινητή συσκευή.

Το 2009 ο αρθρογράφος σε θέματα τεχνολογίας Ντέιβιντ Πόγκιου έγραψε ότι τα έξυπνα τηλέφωνα μπορούν να πάρουν το παρατσούκλι "τηλέφωνα των εφαρμογών" για να γίνονται διακριτά από τα λιγότερο εξελιγμένα έξυπνα τηλέφωνα. Ο διεθνής όρος για την εφαρμογή κινητού είναι ο app, ο οποίος είναι πολύ δημοφιλής και το 2010 η Αμερικανική Διαλεκτική Εταιρεία την ονόμασε λέξη της χρονιάς.

Παραπομπές
----------

1. ↑  Pogue, David (November 4, 2009). «A Place to Put Your Apps». *New York Times*.. Ανακτήθηκε στις January 22, 2013.
2. ↑  «"App" voted 2010 word of the year by the American Dialect Society (UPDATED) American Dialect Society». Americandialect.org. 8 Ιανουαρίου 2011. Ανακτήθηκε στις 28 Ιανουαρίου 2012.
Συντεταγμένες: 49°9′10″N 125°54′16″W﻿ / ﻿49.15278°N 125.90444°W﻿ / 49.15278; -125.90444

Το **Τοφίνο** (αγγλικά: *Tofino*) είναι κωμόπολη και Περιοχή Δήμου, που ανήκει στο γεωγραφικό διαμέρισμα Άλμπερνι-Κλεϊοκουότ και βρίσκεται στην δυτική ακτή της Νήσου Βανκούβερ της Βρετανικής Κολομβίας του Καναδά. Τοποθετείται στο δυτικό άκρο του Αυτοκινητόδρομου 4, στην άκρη της Χερσονήσου Εσοβίστα, στο νότιο άκρο της περιοχής *Clayoquot Sound*. Έχει συνολική έκταση 10.53 τ.χλμ. και πληθυσμό 2.516 κατοίκους με βάση την απογραφή του 2021.

Είναι ένας δημοφιλής τουριστικός προορισμός το καλοκαίρι, ο πληθυσμός του αυξάνεται πολλές φορές σε σχέση με τον χειμώνα. Προσελκύει σέρφερς, λάτρεις της φύσης, κατασκηνωτές, παρατηρητές φαλαινών, αλιείς, ή και κάποιους που απλά θέλουν να είναι κοντά στη φύση. Το χειμώνα δεν είναι τόσο πολυσύχναστη, αν και πολλοί άνθρωποι επισκέπτονται το Τοφίνο και την δυτική ακτή για να παρακολουθήσουν καταιγίδες στο νερό. Κοντά στο Τοφίνο είναι η Λόνγκ Μπίτς, ένας γραφικός και δημοφιλής προορισμός όλο το χρόνο, στο Pacific Rim National Park Reserve. Κοντά περίπου 45 χιλιόμετρα (28 μίλια) βόρεια του Τοφίνο βρίσκεται το Maquinna Marine Provincial Park, με τις ιαματικές πηγές του να είναι επίσης ένας δημοφιλής προορισμός για ημερήσιες εκδρομές για τους τουρίστες, αν και η πρόσβαση γίνεται μόνο με βάρκα ή υδροπλάνο.

Παραπομπές
----------

1. ↑  «Ministry of Environment Maquinna Marine Provincial Park». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 21 Ιουλίου 2015.

Εξωτερικοί σύνδεσμοι
--------------------

* Πολυμέσα σχετικά με το θέμα  Tofino στο Wikimedia Commons
* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 153530989
* LCCN: n82064996
* NKC: ge622034

 |

 |
Ο φθορισμός του τόνικ οφείλεται στην κινίνη που περιέχει.
Το **τόνικ** είναι αναψυκτικό ποτό. Αποτελείται από νερό με διαλυμένο διοξείδιο του άνθρακα (ανθρακούχο νερό), στο οποίο είναι διαλυμένη κινίνη. Αρχικά χρησιμοποιούνταν για να προστατεύει από την ελονοσία. Συνήθως έχει χαμηλή περιεκτικότητα σε κινίνη και σήμερα καταναλώνεται για την ξεχωριστά πικρή γεύση του. Συχνά χρησιμοποιείται σε κοκτέιλ και ιδιαίτερα στο τζιν τόνικ.

Ιστορία
-------

Η ονομασία του ποτού οφείλεται στις φαρμακευτικές του ιδιότητες που έχει η πικρή γεύση του. Η κινίνη προστέθηκε για προφύλαξη από την ελονοσία, καθώς αρχικά υπήρχε η πρόθεση να καταναλώνεται σε τροπικές χώρες. 

Από το 2005 έχει παρατηρηθεί αύξηση στην αγορά του εν λόγω ποτού και μεγαλύτερη έμφαση έχει δοθεί στην χρησιμοποίηση αληθινής κινίνης σε αντίθεση με την γεύση κινίνης.

Μερικές εταιρείες παρασκευάζουν τόνικ διαίτης με τεχνητές γλυκαντικές ύλες. 

Στις ΗΠΑ υπάρχει ορισμένο όριο στην ποσότητα κινίνης που προστίθεται στο αναψυκτικό. (83 mg ανά λίτρο). Η κινίνη χρησιμοποιείται επίσης για την θεραπεία στις κράμπες. Ωστόσο, στις ΗΠΑ δεν ενδείκνυται η θεραπεία με κινίνη για τις κράμπες, χωρίς ιατρική συνταγή.

Φθορισμός
---------

Το τόνικ παρουσιάζει το φαινόμενο του φθορισμού υπό την επίδραση υπεριώδους ακτινοβολίας, εξαιτίας της κινίνης που περιέχει. Η κινίνη φθορίζει και στο απευθείας φως του Ηλίου.

Παραπομπές
----------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **τόνικ**  |

1. ↑  Premium cocktail mixers stirring interest. "Battle Creek Enquirer" 10-8-2010 ανάκτηση από:
2. ↑  «21 CFR §172.575 Quinine» (PDF). Ανακτήθηκε στις 15 Δεκεμβρίου 2008.
3. ↑  Mitterando, Dr. Jim. "Ask the Doctor: Nocturnal leg cramps Αρχειοθετήθηκε 2011-01-26 στο Wayback Machine.", *The Patriot Ledger*.
4. ↑  United States Food and Drug Administration (11 Δεκεμβρίου 2006). «FDA Orders Unapproved Quinine Drugs from the Market and Cautions Consumers About Off-Label Quinine to Treat Leg Cramps». Ανακτήθηκε στις 14 Δεκεμβρίου 2009.
Το **Ελληνικό Ινστιτούτο Μετρολογίας** (ΕΙΜ) είναι ο Εθνικός Φορέας Μετρολογίας της Ελλάδος και Σύμβουλος της Ελληνικής Πολιτείας σε θέματα μετρολογίας και μετρήσεων. Το ΕΙΜ είναι Νομικό Πρόσωπο Ιδιωτικού Δικαίου, εποπτευόμενο από τη Γενική Γραμματεία Βιομηχανίας με έδρα και εγκαταστάσεις στη Βιομηχανική Περιοχή της Θεσσαλονίκης.

Αξιοποιώντας τις υπερσύγχρονες υλικοτεχνικές υποδομές, την τεχνολογία αιχμής και την τεχνογνωσία του προσωπικού του, αναπτύσσει δραστηριότητες, προωθεί συνεργασίες και χορηγεί υπηρεσίες που συμβάλλουν σημαντικά στην ανάπτυξη της εθνικής οικονομίας και στη βελτίωση ανταγωνιστικής της θέσης.

Οι υπηρεσίες του συμβάλλουν καθοριστικά στην ποιότητα προϊόντων και υπηρεσιών, στη βελτίωση των μεθόδων και διαδικασιών του παραγωγικού και κατασκευαστικού τομέα, καθώς και στη διασφάλιση των εμπορικών συναλλαγών, ιδιαίτερα στην προστασία και την ασφάλεια του καταναλωτή.

Οι βασικοί σκοποί και οι αρμοδιότητες του ΕΙΜ, όπως καθορίζονται από το Ν.2231/94 είναι:

* Η υλοποίηση των βασικών και παράγωγων μονάδων μέτρησης του διεθνούς συστήματος μονάδων (S.I.) με την τήρηση των αντίστοιχων προτύπων και διατάξεων.
* Η ανάπτυξη μεθόδων και τεχνικών μέτρησης.
* Η υποστήριξη του εθνικού μετρολογικού συστήματος της χώρας.
* Η λειτουργία εργαστηρίων διακρίβωσης και η έκδοση πιστοποιητικών διακρίβωσης.
* Η διενέργεια δοκιμών σε μετρητικές διατάξεις για την απόκτηση έγκρισης τύπου από τον αρμόδιο φορέα της Πολιτείας.
* Η διάδοση της μετρολογίας και της μετρολογικής γνώσης.
* Η ανάπτυξη και διάθεση υλικών αναφοράς.
* Η εκπροσώπηση της χώρας στους διεθνείς οργανισμούς μετρολογίας.

Παραπομπές
----------

Εξωτερικοί σύνδεσμοι
--------------------

Ιστότοπος Ελληνικού Ινστιτούτου Μετρολογίας
Η **Τούλα Σταθοπούλου** (1932 - 19 Ιουλίου 2006) ήταν Ελληνίδα ηθοποιός.

Καριέρα
-------

Πρωτοεμφανίστηκε στον κινηματογράφο το 1970 στην ταινία του Θεόδωρου Αγγελόπουλου *«Αναπαράσταση»*, σε ηλικία 38 ετών. Για το ρόλο της στην ταινία, απέσπασε το βραβείο ερμηνείας στο Φεστιβάλ Κινηματογράφου Θεσσαλονίκης εκείνης της χρονιάς.

Μετά την *«Αναπαράσταση»*, εμφανίστηκε στην *«Τιμή της αγάπης»* της Τώνιας Μαρκετάκη το 1984 και στα *«Παιδιά του Κρόνου»* των Γ. Κόρα - Χρ. Βούπουρα. Η Σταθοπούλου διακρίθηκε και πάλι με βραβείο Β' γυναικείου ρόλου για την ερμηνεία της στην ταινία *«Λιποτάκτης»* (1988) των ίδιων δημιουργών.

Έπαιξε και σε άλλες κινηματογραφικές ταινίες όπως "Τα παιδιά του Κρόνου", "Τοπίο στην ομίχλη", "Το λιβάδι που δακρύζει". Έπαιξε επίσης σε μια τηλεοπτική σειρά (1987, "Μπουρίνι") και στο θέατρο, όπως στην παράσταση του Εθνικού «Αόρατος θίασος» του Ιάκωβου Καμπανέλλη.

Παραπομπές
----------

1. ↑  «Ταινιοθήκη - "Λιποτάκτης"». Αρχειοθετήθηκε από το πρωτότυπο στις 18 Μαρτίου 2010. Ανακτήθηκε στις 1 Νοεμβρίου 2009.
2. ↑  Αρχείο του Εθνικού Θεάτρου - Τούλα Σταθοπούλου

Εξωτερικοί σύνδεσμοι
--------------------

* Τούλα Σταθοπούλου - Imdb
* "Κατευόδιο σκηνοθετών στην Τούλα Σταθοπούλου" - Καθημερινή, 25-7-2006[*νεκρός σύνδεσμος*]
* "Στα 70 της «έφυγε» η Τούλα Σταθοπούλου", Ελευθεροτυπία, 24-7-2006

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 160165692
* LCCN: no2010020097
* ISNI: 0000 0001 1781 9512
* GND: 1215053177
* SUDOC: 151657807
* BNF: cb162435426 (data)
* BIBSYS: 14007355
* BNE: XX4788157

 |

 |
Τόνι Χίμπερτ
Ο **Άντονι Τζέημς "Τόνι" Χίμπερτ** είναι Άγγλος ποδοσφαριστής που αγωνίζεται σε όλη την καριέρα του στην Έβερτον ως δεξί μπάκ,αν και ξεκίνησε την σταδιοδρομία του ως μέσος .

Βιογραφικό
----------

Ο **Χίμπερτ** γεννήθηκε στις 20 Φεβρουαρίου του 1981 στο Λίβερπουλ.Ξεκίνησε απο τα τμήματα υποδομής της Έβερτον και ήταν μέλος της ομάδας νέων που κατέκτησε Κύπελλο Νέων Αγγλίας το 1998 ενώ πραγματοποίησε το ντεμπούτο του με την πρώτη ομάδα της Έβερτον στην Πρέμιερ Λιγκ ,τη σεζόν 2000/01 σε αναμέτρηση εναντίον της Γουέστ Χαμ.

Τον Ιούλιο του 2005 υπέγραψε νέο συμβόλαιο διάρκειας 4 ετών ως επακόλουθο μιας πολύ καλής χρονιάς με την Έβερτον.
Το 2006 έχασε τους τελευταίους αγώνες της σεζόν λόγω τραυματισμού, ενώ λίγο καιρό αργότερα,κατά την καλοκαιρινή προετοιμασία αντιμετώπισε προβλήματα υγείας,με αποτέλεσμα να μείνει για αρκετο καιρό εκτός δράσης και στην ουσία να επανέλθει τη σεζόν 2007/08.

Στατιστικά
----------

| Έτος | Σύλλογος | Εμφανίσεις (Γκολ) |
| --- | --- | --- |
| 2000- |  Έβερτον | 300 (0) |
Η **χουλιαρομύτα** είναι είδος Πελαργόμορφου πτηνού της οικογένειας των Θρησκειορνιθιδών (*Threskiornithidae*) που απαντάται και στον ελλάδικό χώρο. Η επιστημονική του ονομασία είναι *Platalea leucorodia* και περιλαμβάνει 3 υποείδη.

Στην Ελλάδα απαντά το υποείδος *Platalea leucorodia leucorodia*.

Τάση παγκόσμιου πληθυσμού
-------------------------

* Άγνωστη ?

Περιγραφή
---------

Είναι ψηλά πουλιά που φτάνουν τα 86 εκ. Έχουν λευκό χρώμα ενώ τα ενήλικα έχουν κιτρινωπό φτέρωμα στη βάση του λαιμού τους. Το ράμφος είναι μακρύ, σκούρο σταχτί ενώ η άκρη του είναι πλατιά σαν κουτάλι (χουλιάρη, εξ ου και το όνομα Χουλιαρομύτα) και κιτρινωπή. Τα πόδια του έχουν κι αυτά την σταχτί απόχρωση. Την περίοδο της αναπαραγωγής αποκτούν ένα λοφίο κιτρινωπού χρώματος.

Χουλιαρομύτα εν πτήσει στη λίμνη Κερκίνη
 *Platalea leucorodia*

Βιότοπος
--------

Ζει και φωλιάζει σε υγροβιότοπους με πλούσιους καλαμιώνες όπου και φωλιάζει σε αποικίες.

Γεωγραφική εξάπλωση
-------------------

Η χουλιαρομύτα είναι σπάνιο πτηνό που έρχεται στην Ευρώπη τους θερινούς μήνες ενώ τον χειμώνα μεταναστεύει στην Αφρική. Είναι πολύ σπάνιο πτηνό σε όλη την Ευρώπη και στην Ελλάδα όπου ο πληθυσμός του τα τελευταία χρόνια έχει μειωθεί σημαντικά. Τα λίγα άτομα που έρχονται τα βρίσκουμε στους περισσότερους μεγάλους υγροβιότοπους που έχουν απομείνει στη χώρα. Στην υπόλοιπη Ευρώπη το βρίσκουμε κυρίως στις νότιες περιοχές.

Υποείδη
-------

Υπάρχουν 3 υποείδη:

1. *P. l.leucorodia*
2. *P. l. balsaci*
3. *P. l. archeri*

Παραπομπές
----------

1. ↑  «Platalea leucorodia (Eurasian Spoonbill, European Spoonbill, Spoonbill)». *www.iucnredlist.org*. Ανακτήθηκε στις 20 Οκτωβρίου 2016.
2. ↑  «Η Χουλιαρομύτα, ένα πολύ σπάνιο πουλί, στο Ιβάρι της Λευκάδας - aromalefkadas - Ενημερωτική ιστοσελίδα της Λευκάδας» (στα αγγλικά). *aromalefkadas - Ενημερωτική ιστοσελίδα της Λευκάδας*. 2016-09-09.. Ανακτήθηκε στις 2016-10-20.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χουλιαρομύτα** |

* Φωτογραφίες
Συντεταγμένες: 37°53′25″N 4°47′30″W﻿ / ﻿37.89028°N 4.79167°W﻿ / 37.89028; -4.79167

Το **Πανεπιστήμιο της Κόρδοβας** (ισπανικά: *Universidad de Córdoba, UCO*), είναι ένα δημόσιο πανεπιστήμιο στην Κόρδοβα της Ανδαλουσίας της Ισπανίας, που ιδρύθηκε το 1972. Προσφέρει προπτυχιακές και μεταπτυχιακές σπουδές στους τομείς των ανθρωπιστικών επιστημών, των κοινωνικών επιστημών, των επιστημών υγείας, των φυσικών επιστημών και της μηχανικής.

Αν και ιδρύθηκε το 1972, το Πανεπιστήμιο της Κόρδοβας είναι ο διάδοχος του Ανοικτού Πανεπιστημίου της Κόρδοβας (*Universidad Libre de Córdoba*), το οποίο ιδρύθηκε στην επαρχία στα τέλη του 19ου αιώνα.

Το ίδρυμα ξεχωρίζει για την εξειδίκευσή του στις φυσικές επιστήμες, προσφέροντας πτυχία χημείας, βιολογίας, περιβαλλοντικών επιστημών, γεωπονικής και δασικής μηχανικής. Ειδικεύεται επίσης σε επιστήμες της υγείας, προσφέροντας πτυχία νοσηλευτικής και ιατρικής, ενώ είναι στενά συνδεδεμένο με το Πανεπιστημιακό Νοσοκομείο «Βασίλισσα Σοφία». Προσφέρει ακόμη προπτυχιακές και μεταπτυχιακές σπουδές σε ανθρωπιστικές επιστήμες (ιστορία, ιστορία της τέχνης, κατάρτιση εκπαιδευτικών, φιλοσοφία και φιλελεύθερες τέχνες).

Πανεπιστημιουπόλεις και δομή
----------------------------

Ιατρική Σχολή
Σχολή Επιστημών Παιδείας
Το πανεπιστήμιο έχει τέσσερις πανεπιστημιουπόλεις, τρεις στην πόλη της Κόρδοβας και μία στο χωριό Μπέλμεθ.

### Πανεπιστημιούπολη του Ραμπανάλες

* Σχολή Κτηνιατρικής Επιστήμης
* Ανώτερη Πολυτεχνική Σχολή Γεωργίας και Μηχανικής Δασών
* Σχολή Επιστημών
* Ανώτερη Πολυτεχνική Σχολή

### Πανεπιστημιούπολη του Μενέντεθ Πιδάλ

* Ιατρική Σχολή
* Τμήμα Νοσηλευτικής

### Πανεπιστημιούπολη του Κέντρου της Πόλης

* Σχολή Νομικής και Επιχειρήσεων και Οικονομικών Επιστημών
* Σχολή Επιστημών Εργασίας
* Σχολή Φιλοσοφίας και Γραμμάτων
* Σχολή Επιστημών Παιδείας

### Πανεπιστημιούπολη του Μπέλμεθ

* Ανώτερη Πολυτεχνική Σχολή του Μπέλμεθ

Ερευνητικά κέντρα
-----------------

Πανεπιστημιακό Νοσοκομείο «Βασίλισσα Σοφία»
* Ευρωπαϊκό Κέντρο Τεκμηρίωσης
* Ανδαλουσιανό Πειραματικό Κέντρο Υγείας των Ζώων
* Νοσοκομείο Κτηνιατρικής Κλινικής
* Ισπανικό Δίκτυο Αεροβιολογίας
* Πανεπιστημιακό Νοσοκομείο «Βασίλισσα Σοφία»
* Βασιλικός Βοτανικός Κήπος της Κόρδοβας
* Ανδαλουσιανό Ενδοπανεπιστημιακό Ινστιτούτο Εγκληματολογίας
* Ανδαλουσιανό Κέντρο Μελισσοκομίας

Παραπομπές
----------

1. ↑  «Universidad de Córdoba». Αρχειοθετήθηκε από το πρωτότυπο στις 16 Αυγούστου 2014. Ανακτήθηκε στις 16 Αυγούστου 2020.
2. ↑
3. ↑
4. ↑  «Universidad de Córdoba. Our Campuses». Αρχειοθετήθηκε από το πρωτότυπο στις 6 Μαρτίου 2019. Ανακτήθηκε στις 16 Αυγούστου 2020.
5. ↑
6. ↑
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 20 Οκτωβρίου 2020. Ανακτήθηκε στις 16 Αυγούστου 2020.
Σκηνή της κρίσης από το *Βιβλίο των Νεκρών*. Στις τρεις σκηνές (~1300 π.Χ.) ο νεκρός (Χουνεφέρ) μεταφέρεται στην αίθουσα της κρίσης από τον τσακαλόμορφο θεό Άνουβι. Στην επόμενη σκηνή είναι το ζύγισμα της καρδιάς, με τον Αμμούτ να περιμένει και τον Θωθ να καταγράφει. Επόμενη είναι ο θριαμβευτής Χουνεφέρ ο οποίος έχοντας περάσει τη δοκιμασία παρουσιάζεται από το γερακόμορφο θεό Ώρο στον Όσιρι, ο οποίος κάθεται στο ιερό του μαζί με τη Ίσιδα και τη Νέφθυ (Βρετανικό Μουσείο).
Ο **Χουνεφές** ήταν ένας γραφέας κατά τη Δέκατη ένατη Δυναστεία (*fl.* περ. 1300 π.Χ.). Σε αυτόν ανήκε ο Πάπυρος του Χουνεφέρ, ένα αντίγραφο του ταφικού κειμένου του Βιβλίου των Νεκρών, το οποίο αντίγραφο αντιπροσωπεύει ένα κλασικό παράδειγμα αυτών των κειμένων, μαζί με άλλους όπως ο Πάπυρος του Άνι. 

Ο Χουνεφέρ ήταν "Γραφέας των Θείων Προσφορών", "Επόπτης των Βασιλικών Κοπαδιών", και συνοδός του Φαραώ Σέτι Α΄.

Παραπομπές
----------

1. ↑  «www.britishmuseum.org». Αρχειοθετήθηκε από το πρωτότυπο στις 24 Ιουνίου 2014. Ανακτήθηκε στις 27 Ιουλίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χουνεφέρ** |

* Judgement in the Presence of Osiris, Hunefer's Book of the Dead, Smarthistory
* Papyrus of Hunefer

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 186969114
* LCCN: nb2011026532

 |

 |
Ο **Αντόνιο Ρέι Ντόουσον** (γεννήθηκε στις 25 Αυγούστου 1967) είναι ένας πρώην Αμερικανός επαγγελματίας καλαθοσφαιριστής. Με ύψος 2,01 μέτρων και βάρος 100 κιλών, έπαιξε στη θέση του σμολ φόργουορντ .

Λύκειο
------

Ο Ντόουσον γεννήθηκε στο Κίνστον της Βόρειας Καρολίνας και φοίτησε στο Λύκειο Κίνστον .

Κολεγιακή πορεία
----------------

Ο Ντόουσον έπαιξε κολεγιακό μπάσκετ στο Κοινοτικό Κολλέγιο του Γκαλφ Κόουστ και στο Πολιτειακό Πανεπιστήμιο της Φλόριντα, με τους Φλόριντα Στέιτ Σέμινοουλς .

Επαγγελματική σταδιοδρομία
--------------------------

Ο Ντόουσον έπαιξε σε μερικούς αγώνες στο NBA κατά τη διάρκεια της δεκαετίας του 1990. Ο Ντόουσον υπέγραψε δεκαήμερο συμβόλαιο με τους Σακραμέντο Κινγκς στις 7 Μαρτίου 1991. Έπαιξε σε 4 παιχνίδια στο ΝΒΑ μαζί τους, έχοντας κατά μέσο όρο 2,3 πόντους και 0,5 ριμπάουντ ανά αγώνα. 

Στις 25 Ιανουαρίου 1995, ως μέλος των Ρόκφορντ Λάιτνινγκ του CBA, ανακηρύχτηκε ως ο πολυτιμότερος παίκτης του Ολ Σταρ Γκέιμ του CBA, που διεξήχθη στο Χάρτφορντ Σιβίκ Σέντερ, στο Χάρτφορντ του Κονέκτικατ, αφού σημείωσε 26 πόντους.. 

Υπέγραψε δεκαήμερο συμβόλαιο με τους Μπόστον Σέλτικς στις 28 Μαρτίου 1995, αλλά δεν έπαιξε σε αγώνα στο ΝΒΑ με αυτούς. Υπέγραψε ένα δεύτερο συμβόλαιο στις 7 Απριλίου  και στη συνέχεια έπαιξε σε 2 παιχνίδια ΝΒΑ με αυτούς, με μέσο όρο τέσσερις πόντους και 1,5 ριμπάουντ ανά παιχνίδι.  Ο Ντόουσον έπαιξε επίσης επαγγελματικά στην Ισπανία, το Ισραήλ, τη Γαλλία, τη Γερμανία, την Ελλάδα, τον Λίβανο και τη Βενεζουέλα.

Προσωπική ζωή
-------------

Ο Ντόουσον είναι ο μεγαλύτερος αδελφός του παίκτη του ΝΒΑ Τζέρι Στάκχαουζ και ο θείος του πρώην γκαρντ του Πανεπιστημίου Ουέικ Φόρεστ Κρεγκ Ντόουσον .

Παραπομπές
----------

1. 1 2  Tony Dawson 1994-94 Game Log, *basketballreference.com*
2. ↑
3. ↑  Tony Dawson basketpedya.com profile
4. ↑  «Craig Dawson Demon Deacons Men's Basketball profile». Αρχειοθετήθηκε από το πρωτότυπο στις 23 Μαρτίου 2010. Ανακτήθηκε στις 31 Μαρτίου 2022.

Εξωτερικοί σύνδεσμοι
--------------------

* Στατιστικά σταδιοδρομίας και πληροφορίες παίκτη από το Basketball-Reference.com
* Προφίλ FIBA Ευρώπης
* Προφίλ Ισπανικού Πρωταθλήματος Αρχείου (στα Ισπανικά)
* Προφίλ Ιταλικού Πρωταθλήματος[*νεκρός σύνδεσμος*] (στα Ιταλικά)
Ο **Φελίπε Σαντσόν** (*Felipe Sanchón Huerta*, 8 Απριλίου 1982) είναι Ισπανός ποδοσφαριστής. Έχει ύψος 1.64, ζυγίζει 63 κιλά και αγωνίζεται στο δεξί άκρο της επίθεσης.

Βιογραφία
---------

Γεννήθηκε στις 8 Απριλίου 1982 στη Βαρκελώνη. Τα πρώτα του ποδοσφαιρικά βήματα τα έκανε στο παιδικό τμήμα της ομάδα της γενέτειράς του , την Μπαρτσελόνα σε ηλικία δέκα ετών. Γέννημα-θρέμμα της ομάδας θήτευσε στα διάφορα ηλικιακά τμήματα (Juvenil B, Juvenil A, Barcelona C) μέχρι και την ομάδα Νέων (Barcelona B), στην οποία αγωνίστηκε για μια αγωνιστική σεζόν (2003-04), έχοντας 22 συμμετοχές και 1 γκολ.

Τις επόμενες περιόδους μεταπήδησε σε μικρότερες ομάδες της Καταλονίας και αγωνίστηκε στις χαμηλότερες κατηγορίες του Ισπανικού επαγγελματικού ποδοσφαίρου. Έτσι φόρεσε διαδοχικά τη φανέλα της **Φιγκέρες** (2004-05 με 14 συμμετοχές), της Χιρόνα (2005-06 με 38 συμμετοχές και 21 γκολ) και τέλος της Λ'Οσπιταλέτ (2006-07) με την οποία ανακηρύχθηκε πρώτος σκόρερ της με 20 τέρματα στο πρωτάθλημα της Γ' Εθνικής Ισπανίας και έχασε σε αγώνες play-offs την άνοδο στην Β' Εθνική. Τον Ιούνιο του 2007 , ακολουθώντας την συμβουλή του προπονητή της Λ'Οσπιταλέτ, Χουάν Κάρλος Ολίβα, μεταγράφηκε στον Άρη Θεσσαλονίκης όπου και συνεχίζει να αγωνίζεται.Με τα χρώματα των **κιτρίνων** πέτυχε στις 15 Δεκεμβρίου 2007 το παρθενικό του γκολ στο ελληνικό πρωτάθλημα (Αρης-Skoda Ξάνθης 2-0).

Είναι διεθνής με τις εφηβικές εθνικές ομάδας της Ισπανίας (κάτω των 15, κάτω των 17).
Ο **Φώτης Παπουλής** είναι Έλληνας ποδοσφαιριστής. Γεννήθηκε στην Αθήνα 22 Ιανουαρίου 1985 και αγωνίζεται για λογαριασμό της Ομόνοιας στην Α΄ Κατηγορία Κύπρου.

Καριέρα
-------

Ο Φώτης Παπουλής ξεκίνησε το ποδόσφαιρο στις ακαδημίες του Παναθηναϊκού, την επαγγελματική του καριέρα όμως την ξεκίνησε στον Αχαρναϊκό τη σεζόν 2006-07. Μετά από δύο επιτυχημένες σεζόν στον Αχαρναϊκό. Πήρε μεταγραφή στην Α.Σ. Λαμία όπου έμεινε λίγο, καθώς όταν ο τότε πρόεδρος της ομάδας Αλέξης Κούγιας έφυγε από τον Α.Σ. Λαμία και τον πήρε μαζί του στην Παναχαϊκή Γ.Ε. ,εκεί αγωνίστηκε ελάχιστα και έτσι μετακόμισε στον Πυρσό Γρεβενών, όπου έκανε ένα καταπληκτικό πρώτο μισό της σεζόν. Εκεί τον ανακάλυψε ο Πανθρακικός που έκανε μια κακή χρονιά στην μεγάλη κατηγορία και έψαχνε παίκτες ώστε να ανασυνταχθεί έκανε τις πρώτες του συμμετοχές στην Σούπερ Λίγκα όπου και εντυπωσίασε, έμεινε και το πρώτο μισό της επόμενης σεζόν στην Κομοτηνή παρόλο που ο Πανθρακικός υποβιβάστηκε στην Φουτμπολ Λίγκ και έφυγε με ελεύθερη μεταγραφή στον ΟΦΗ τον Ιανουάριο του 2011 κέρδισε με την ομάδα του Ηρακλείου την άνοδο στην διαδικασία τον πλέι οφ και επέστρεψε στην μεγάλη κατηγορία. Παρέμεινε στον ΟΦΗ και την επόμενη περίοδο, κατά την οποία ξεχώρισε. Αναδείχθηκε μία φορά MVP αγωνιστικής, ενώ στην ετήσια βράβευση συμπεριλήφθηκε στους δεκαοκτώ καλύτερους παίκτες του πρωταθλήματος της περιόδου 2011-12.. Το καλοκαίρι του 2012 ήρθε σε συμφωνία με τον Απόλλωνα Λεμεσού, στον οποίο συνεχίζει την καριέρα του.

Παραπομπές
----------

1. ↑  www.superleaguegreece.net Αρχειοθετήθηκε 2014-03-16 στο Wayback Machine. Φώτης Παπουλής και Δημήτρης Γραμμόζης τα βραβεία της 18ης αγωνιστικής
2. ↑  sport24.gr Τα βραβεία της Superleague 2012
3. ↑  sport24.gr Στον Απόλλωνα ο Παπουλής

Εξωτερικοί Σύνδεσμοι
--------------------

* Βιογραφικό στο Onsports.gr
* To προφίλ του Παπουλή στο transfermarkt.co.uk
* To προφίλ του Παπουλή στο cretesports.gr[*νεκρός σύνδεσμος*]
* Ο Φώτης Παπουλής στο panthrakikos.com[*νεκρός σύνδεσμος*]

|  |  |  |  |
| --- | --- | --- | --- |
| 

| π • σ • ε
Ομόνοια Λευκωσίας – τωρινή ομάδα |
| --- |
|  |
| 

* 1 Παναγή
* 2 Ψάλτης
* 4 Σεχού
* 5 Κίκο
* 6 Γιούστε
* 8 Ατμιέγουεν
* 9 Μάταβζ
* 11 Μπωτεάκ
* 13 Παπουλής
* 15 Χουμπότσαν
* 16 Γκόμεθ (c)
* 17 Λέσιακς
* 19 Μπασιρού
* 20 Ζαχαρίου
* 22 Λανγκ
* 23 Ουζόχο
* 30 Παναγιώτου
* 31 Κούσουλος
* 40 Φαμπιάνο
* 42 Ντίσκερουντ
* 44 Σέποβιτς
* 74 Χοράζκα
* 75 Λοΐζου
* 76 Χαραλάμπους
* 79 Σάββα
* 80 Κακουλλής
* 88 Ασάντε
* 98 Κυριακίδης
* - Μπρούνο
* Προπονητής: Λένον

 |

 |
Ο **Φρειδερίκος Μάρσαλ** ήταν αθλητής της αντισφαίρισης και ποδοσφαιριστής.

Ήταν γιος του προξένου της Αγγλίας στην Πάτρα *Βέρνου Μάρσαλ* και μαζί με τον αδελφό του Γεώργιο συμμετείχαν στους Ολυμπιακούς αγώνες του 1896 στο διπλό της αντισφαίρισης αλλά αποκλείστηκαν στα προκριματικά. Ήταν αθλητής του Παναχαϊκού και έπαιξε στον πρώτο αγώνα ποδοσφαίρου που έγινε στην Πάτρα. Αγωνίστηκε με τον Παναχαϊκό εναντίον Άγγλων ναυτών νικώντας τους με 4-2. Συμμετείχε και στην ρεβάνς στις 15 Φεβρουαρίου όπου ο Παναχαϊκός νίκησε ξανά με 4-0. Όταν η Γ.Ε.Π. ίδρυσε ποδοσφαιρικό τμήμα εγγράφηκε σε αυτό και έπαιξε σε πολλά παιχνίδια. Είχε άλλον έναν αδελφό, των *Ανδρέα* ο οποίος ήταν επίσης αθλητής του Παναχαϊκού.

Τα υπόλοιπα χρόνια της ζωής του τα έζησε στην Αγγλία όπου και πέθανε. Εκεί μάλιστα δίδασκε την Νεοελληνική γλώσσα.

Παραπομπές
----------

1. ↑  Εφημερίδα Νεολόγος , φύλλο 19 Ιανουαρίου 1899

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βιβλίο *Πατραϊκός Αθλητισμός* Τόμος Α΄και Β΄Αχαϊκές εκδόσεις Νικολάου Πολίτη.
* Βιβλίο *Αχαΐα Περί Αθλητικού παρελθόντος*, Κώστα Κοκκοβίκα, 2004
| Χανγκάζα *(Hangaza)* |
| --- |
| Πληθυσμός | 150.000 (εκτίμ. 1987) |
| Ονομασίες |
| Άνθρωπος | Χανγκάζα *(Hangaza)* |
| Άνθρωποι | Ουαχανγκάζα *(Wahangaza)* |
| Γλώσσα | Γλώσσα Χανγκάζα *(Hangaza)*,Κιχανγκάζα *(Kihangaza)* |
| Συγγενική φυλή | Τούτσι *(Tutsi)*Χούτου *(Hutu)*Μπάτουα *(Batwa)* |
|

Η **Χανγκάζα** *(Hangaza)*, είναι μια εθνοτική και γλωσσική ομάδα που ζει στην Περιφέρεια Καγκέρα *(Kagera Region)* (Περιοχές Νγκάρα *(Ngara District)*, Μπιχαραμούλο *(Biharamulo District)* και Καράγκουε *(Karagwe District)*, νοτιοδυτικά της Μπουκόμπα *(Bukoba)*) και στην Περιφέρεια Κιγκόμα *(Kigoma Region)* της Τανζανίας, καθώς επίσης και στα σύνορα με τη Ρουάντα *(Rwanda)* και το Μπουρούντι *(Burundi)*.

Δημογραφικά
-----------

Κατά το 1987, ο πληθυσμός τους εκτιμάται ότι αριθμεί 150.000 άτομα. Η γλώσσα που ομιλούν, ονομάζεται Χανγκάζα *(Hangaza)* ή Κιχανγκάζα *(Kihangaza)*.

Οι Ουαχανγκάζα *(Wahangaza)* διαιρούνται σε φατρίες, όπως τους Τούτσι *(Tutsi)*, Χούτου *(Hutu)* και τους Μπάτουα *(Batwa)*, οι οποίοι και αποτελούν μέρος αυτής της φυλής.

Διατροφή και ασχολίες
---------------------

Η βασική τροφή των Ουαχανγκάζα *(Wahangaza)*, αρχικά, ήταν το αλεύρι της μπανάνας και τα φασόλια, αλλά τώρα, έχουν μάθει να τρώνε τις τροφές που τρώνε και οι άλλες φυλές, όπως το χυλό.

Οι Ουαχανγκάζα *(Wahangaza)* ως επί το πλείστον, ασχολούνται με την γεωργία και τη βοσκή των ζώων, αλλά μερικοί εξ αυτών, με την κεραμοποιία και την κτηνοτροφία.

Θρησκεία
--------

Η κύρια θρησκεία των Ουαχανγκάζα *(Wahangaza)* είναι ο Χριστιανισμός.

Παραπομπές
----------

1. 1 2 3  .ethnologue.com/show\_country.asp?name=TZ
2. ↑  , τελευταία επίσκεψη: 23 Σεπτεμβρίου 2016
3. 1 2

Εξωτερικοί σύνδεσμοι
--------------------

* (Αγγλικά)  τελευταία επίσκεψη: 27 Σεπτεμβρίου 2016


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Hangaza people (έκδοση 541285057) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |